მაჰენდრაპარვატა
მაჰენდრაპარვატა — ქხმერების იმპერიის დროინდელი ძველი ქალაქი კამბოჯაში. აღმოაჩინა ავსტრალიურმა არქეოლოგიურმა ექსპედიციამ 2013 წლის ივნისში საჰაერო ლაზერული სკანირების მეთოდის დახმარებით. მდებარეობს სეიმრეაპის პროვინციაში, პნომ-კულენის მთაზე. ანგკორ-ვატიდან 40 კილომეტრის დაშორებით. არქეოლოგიურმა ექსპედიციამ ქალაქის დაარსების თარიღად 802 წელი დაასახელა, ამდენად იგი თვით ანგკორ-ვატზე დაახლოებით 350 წლით ადრეა წარმოქმნილი. ქალაქის დაარსების პერიოდი ემთხვევა ჯაიავარმანა II-ის მეფობის პერიოდს, რომელიც ითვლება ქხმერების იმპერიის დამაარსებლად.